Il-11 ta' Frar, 2013  Skema tal-Awtorità tad-Djar għax-Xiri ta' Djar ta'Abitazzjoni ppubblikata fil-25 ta' Lulju, 2012  B'referenza għall-Iskema Sir Sid Darek – Xiri ta' Djar ta' Abitazzjoni, ippubblikata fil-Gazzetta tal-Gvern tal-25 ta' Lulju, 2012, l-Awtorità tad-Djar tgħarraf illi b'seħħ immedjat din lIskema qiegħda tiġi magħluqa.  Il-11 ta' Frar, 2013  Skema tal-Awtorità tad-Djar għax-Xiri ta' Djar ta'Abitazzjoni  1. Skop tal-Iskema Din l-Iskema hi intiża biex tħajjar inkwilini ta' appartamenti tal-Awtorità tad-Djar u tad-Dipartiment tal-Proprjetà tal-Gvern isiru sidien ta' darhom u jkomplu jużawhom bħala residenza ordinarja tagħhom. 2. Tifsir  "l-Att" b'referenza għall-klawsola 11 ta' din l-Iskema għandha 1-istess tifsira mogħtija lilha f'dik il-klawsola;  "applikant" tfisser persuna li tapplika għax-xiri ta' appartament tal-Awtorità tad-Djar jew tal-Gvern taħt din l-Iskema u meta l-applikazzjoni ssir minn tnejn jew aktar flimkien, għandha tinkludi l-applikanti kollha;  "benefiċjarju" tfisser kull persuna li tibbenefika taħt din l-Iskema u għandha l-istess tifsira mogħtija lilha fl-artikolu 2 tal-Att prinċipali;  "Chairman" tfisser Chairman tal-Awtorità tad-Djar u jinkludi kull persuna awtorizzata biex taġixxi għan-nom tiegħu;  Gazzetta tal-Gvern ta' Malta 19,029  "prezz kummerċjali" tfisser il-prezz kummerċjali talappartament kif ikkalkulat mill-Awtorità tad-Djar u għandu jirrifletti l-lokal u d-daqs tal-post;  il-kelma "konvenju" tfisser ftehim bejn l-Awtorità tad-Djar bħala venditur u l-benefiċjarji bħala kumpraturi għal skop ta' bejgħ/xiri ta' proprjetà. Depożitu akkont ta' 10% tal-prezz jitħallas mal-konvenju u r-rimanenti 90% tal-prezz totali jitħallas mal-kuntratt finali ta' bejgħ li jrid jiġi ppubblikat sa żmien sitt (6) xhur mill-konvenju. Boll u spejjeż kollha relatati u anċillari mal-att jitħallsu mill-kumpraturi fuq ilkuntratt finali ta' bejgħ;  il-kliem "konvenju reġistrat" jfissru ftehim bejn l-Awtorità tad-Djar bħala venditur u l-benefiċjarji bħala kumpraturi għal skop ta' bejgħ/xiri ta' proprjetà. Depożitu akkont ta' 40% tal-prezz jitħallas mal-konvenju reġistrat u r-rimanenti 60% tal-prezz totali jitħallas permezz ta' pagamenti mensili f'perijodu ta' mhux aktar minn ħmistax-il (15) sena, u dan mingħajr interessi. Mal-aħħar pagament a saldu tal-prezz totali, il-partijiet jobbligaw ruħhom li jersqu għal kuntratt finali ta' bejgħ. Boll ta' 1% jitħallas mill-kumpraturi malkonvenju rreġistrat. Il-kumplament tal-boll u spejjeż kollha relatati u anċiljari mal-att jitħallsu mill-kumpraturi fuq ilkuntratt finali ta' bejgħ;  Il-11 ta' Frar, 2013  Sakemm il-kuntest ma jurix mod ieħor il-maskil jinkludi l-femminil u l-femminil jinkludi l-maskil, u s-singular jinkludi l-plural u l-plural jinkludi s-singular. 3. Applikazzjonijiet għax-Xiri  Persuna tikkwalifika biex tapplika mal-Awtorità biex tixtri appartament tal-Awtorità tad-Djar jew tal-Gvern taħt din l-iskema jekk fid-data tal-applikazzjoni tissodisfa lkundizzjonijiet li ġejjin:-  (a) l-applikanti jkunu ilhom l-kerrejja konoxxuti tal-fond li fuqu qed issir it-talba taħt din l-iskema għal dawn l-aħħar seba' (7) snin konsekuttivi. Meta applikanti jkunu ingħataw rikonoxximent fil-kirja tal-fond u dawn jkunu għexu minn dejjem mall-ġenituri tagħhom allura jibbenifikaw taħt din liskema anke jekk ma jkunux ilhom il-kerrejja konoxxuti għal dawn l-aħħar seba' (7) snin konsekuttivi. L-Awtorità jkollha dritt tikkonsidra dak li jirriżulta mir-Reġistru Elettorali u fatti oħra sabiex tikkonferma l-ottemperanza ma' din ilkundizzjoni.  (b) l-applikant, jew mart jew żewġt l-applikant fil-każ ta' koppja miżżewġa, jridu jkunu ċittadini Maltin jew ċittadini tal-Unjoni Ewropea. Ċittadini mill-Unjoni Ewropea jridu jkunu qed jakkwistaw l-ewwel residenza f'Malta u jridu wkoll jissodisfaw il-kriterji legali kollha li jistgħu jkunu rikjesti skont il-liġi, minn xi Awtorità jew mill-uffiċċju tal-Prim Ministru. Fil-każ ta' miżżewġin mhux separati/ divorzjati, biżżejjed li parti waħda tkun Maltija jew ċittadina tal-Unjoni Ewropea;  (c) l-applikanti jkunu resident ordinarju ta' Malta u jkun ilhom hekk residenti kontinwament fil-fond li fuqu qed issir it-talba taħt din 1-iskema, għal mhux inqas minn seba' (7) snin konsekuttivi minnufih qabel id-data tal-applikazzjoni; u  (d) Applikanti li joqogħdu ġewwa djar tal-anzjani jistgħu japplikaw sabiex jixtru r-residenza tagħhom taħt din l-Iskema la darba biss uliedhom jkunu għadhom jgħixu fil-fond mikri. F'dan il-każ l-assi tal-inkwilini konoxxuti jkunu kkunsidrati għal kalkulazzjoni ta' sussidju.  (e) F'każ ta' koppja miżżewġa li mhix separata legalment jew divorzjata, l-applikazzjoni għax-xiri taħt din l-iskema għandha ssir miż-żewġ persuni flimkien (in solidum).  4. Koppja Miżżewġa Legalment Separata/Divorzjata Applikant li jkun legalment mifrud mill-mara/mir-raġel għandu jippreżenta kopja tad-deċiżjoni finali tal-Qorti kompetenti li tippronunzja l-firda, jew kopja tal-att pubbliku  li jagħti effett lill-firda bil-kunsens taż-żewġ miżżewġin blAwtorità tal-Qorti kompetenti. 5. Informazzjoni  Gazzetta tal-Gvern ta' Malta 19,029  (a) L-applikanti għandhom jagħtu dak it-tagħrif kollu dwar il-mezzi finanzjarji tagħhom, kif ukoll kull proprjetà immobbli jew mobbli, skont kif jiġi mitlub mill-Awtorità tad-Djar. Għal dan il-għan l-applikanti għandhom jiffirmaw kull dikjarazzjoni neċessarja fejn jawtorizza lill-Awtorità tad-Djar tagħmel kwalunkwe riċerka jew verifika anke ma terzi bħal ma huma banek jew istituzzjonijiet finanzjarji. LAwtorità żżomm id-dritt li tagħmel spezzjonijiet fir-residenza ordinarja tal-applikanti u f'postijiet li jappartjenu lilhom.  (b) L-Awtorità tista' titlob lill-applikanti biex jiffirmaw u jikkonfermaw b'ġurament kull dikjarazzjoni li hija tista' tqis meħtieġa għat-twettiq ta' din l-Iskema.  6. Ħlas Amministrattiv Applikazzjonijiet  ta'  (a) Kull applikazzjoni taħt din l-Iskema għandha tiġi preżentata minn wieħed mill-applikanti lill-Awtorità tadDjar u dik l-applikazzjoni ma tiġix aċċettata kemm-il darba ma titħallasx magħha s-somma ta' erbgħin Ewro (€40) bħala ħlas amministrattiv u ħlas ieħor neċessarju għall-ipproċessar tal-applikazzjoni liema ħlas mhux rifondibbli anke jekk lapplikazzjoni ma tkunx milqugħa u/jew ipproċessata.  (b) Meta xi applikant taħt din l-Iskema jonqos li jidher għall-Konvenju, Konvenju Reġistrat jew għall-Kuntratt Finali skont il-każ, meta jkun imsejjaħ biex jagħmel hekk mill-Awtorità, l-applikazzjoni tiegħu titqies li tkun ġiet abbandunata. L-ammont imħallas ma jiġix rifuż lillapplikanti f'każ li huma ma jersqux għall-Konvenju, Konvenju Reġistrat jew għall-Kuntratt Finali u dan għal kwalunkwe raġuni.  (ċ) Salv il-provvediment tal-paragrafu immedjatament preċedenti, kull spiża magħmula mill-applikanti in konnessjoni mal-applikazzjoni tagħhom tkun a karigu tagħhom u ma jiġux rifużi lill-istess applikanti kemm jekk l-applikazzjoni tkun aċċettata kif ukoll jekk ma tiġix aċċettata mill-Awtorità.  7. Prezz tax-Xiri Il-prezz tax-xiri tal-proprjetà assoluta tal-appartament talAwtorità tad-Djar/Gvern għandu jkun il-prezz issussidjat taxxiri kif stabbilit mill-Awtorità wara li jitnaqqas is-sussidju kif jidher hawn taħt u jekk dan biss jekk ikun applikabbli. IsSussidju jiġi kkalkulat skont in-numru ta' snin li l-applikanti  Il-11 ta' Frar, 2013  ikunu ilhom kerrejja konoxxuti fid-data tat-tħabbir ta' din l-iskema, ċioe' fil-11 ta' Frar, 2013, jingħata:-  2% sussidju fuq il-prezz kummerċjali għal kull sena li l-applikanti ikunu ilhom kerrejja konoxxuti sa' massimu ta' 60% f'każ li l-applikanti jkollhom assi kapitali anqas minn mitt elf Ewro (€100,000); u  1% sussidju fuq il-prezz kummerċjali għal kull sena li l-applikanti ikunu ilhom kerrejja konoxxuti sa' massimu ta' 30% f'każ li l-applikanti jkollhom assi kapitali ta' aktar minn mitt elf Ewro (€100,000).  Applikanti li joqogħdu ġewwa djar tal-anzjani waqt li wliedhom jkunu għadhom residenti fl-appartament jistgħu jakkwistaw r-residenza mikrija lilhom u l-kalkulazzjoni talprezz issir fuq l-assi tagħhom.  F'każ ta' inkwilini li jkunu ngħataw rikonoxximent anqas minn seba' (7) snin qabel l-applikazzjoni u li jgħixu kontinwament mill-età ta' tmintax-il (18) sena l-fuq filproprjetà mikrija mal-genituri tagħhom, dawn jingħataw sussidju ta' 2% jew 1% għal kull sena l-fuq minn tmintax-il (18) sena sa massimu ta' 60% jew 30% kif jingħad hawn fuq.  L-applikanti jkunu obbligati li jiffirmaw formola fejn jagħtu l-awtorizazzjoni tagħhom lill-banek/istituzzjonijiet finanzjarji biex jagħtu din l-informazzjoni lill-Awtorità tadDjar; (b) Negozji u profitti: Dawn jiġu vverifikati mad-Dipartiment tal-VAT u madDipartiment tal-Kummerċ; (ċ) Ishma: Dawn jiġu vverifikati mal-Malta Financial Services Authority; (d) Artijiet u proprjetajiet: Dawn jiġu vverifikat mar-Reġistru Pubbliku, Dipartiment tat-Taxxi Interni. Fil-każ fejn proprjetà tkun qegħda tintuża għan-negozju li minnu l-applikanti jagħmlu il-qliegħ prinċipali tagħhom, l-ewwel €35,000 tal-valur tal-proprjetà ma jiġux ikkunsidrati bħala assi.  Gazzetta tal-Gvern ta' Malta 19,029  (i) ibbenefikaw minn xi fond maħruġ mill-Awtorità tadDjar permezz ta' Avviż Legali, minn xi skema tal-Home Ownership, minn xi skema ta' "Ixtri Darek", maħruġa mill-Awtorità/Dipartiment għall-Akkomodazzjoni Soċjali/ Dipartiment tal-Artijiet, mill-Korpi parastatali jew minn xi Awtorità lokali biex jgħinuh isir sid ta' daru;  (ii) kienu akkwistaw art mill-Gvern li kienet ġiet esproprijata bis-saħħa tad-dispozizzjonijiet tal-Att tal-1983 dwar Arei għall-Izvilupp tal-Bini (Kap. 303) jew post ta' abitazzjoni mill-Awtorità tad-Djar, id-Dipartiment għallAkkomodazzjoni Soċjali, l-għarb-Ħaż-Zebbug (Malta), mill-Korpi parastatali jew minn xi Awtorità lokali;  8. Ħlas għax-Xiri tal-Fond  Metodu ta' Xiri  L-applikanti jistgħu jagħżlu waħda minn dawn iż-żewġ għażliet biex jakkwistaw il-proprjetà mikrija lilhom millAwtorità tad-Djar:  (i) Għażla 1  (1) Il-prezz għandu jitħallas kif sejjer jingħad:  Għaxra fil-mija (10%) tal-prezz issussidjat għandu jitħallas fuq l-att tal-konvenju. Dan l-ammont ma jiġix rifuż lill-benefiċjarji f'każ illi ma jersqux għall-kuntratt finali mingħajr l-ebda raġuni valida fil-liġi – però jrid jiġi innotat li l-fond ser jinbiegħ bħala tale quale u l-garanzija dwar difetti latenti qed tiġi eskluża.  Il-bilanċ jitħallas mal-kuntratt finali. Il-kuntratt finali għandu jsir mhux aktar tard minn sitt xhur mid-data talkonvenju. F'dan il-każ għandu jingħata 5% sussidju addizzjonali fuq il-prezz kummerċjali meta l-benefiċjarji jakkwistaw l-fond permezz ta' din l-Għażla.  (2) Fil-każ li wara li jsir l-konvenju jirriżulta lill-Awtorità li l-applikanti ma jkunux konformi mal-kundizzjonijiet kollha ta' din l-Iskema, u b'konsegwenza ta' dawn ma jkunux intitolati għax-xiri ta' proprjetà, l-Awtorità jkollha d-dritt li tqis il-konvenju null. F'dan il-każ l-Awtorità jkollha d-dritt li tħallas lura lill-applikanti 90% biss tas-somma mħallsa minnhom lill-Awtorità fuq il-konvenju. 10% tas-somma tinżamm mill-Awtorità bħala ħlas amministrattiv u biex tkopri spejjeż oħra inkluż danni relatati minħabba n-nuqqas tal-applikanti. Il-konvenju jiġi rexiss awtomatikament u  Il-11 ta' Frar, 2013  b'deċiżjoni unilaterali tal-Awtorità billi l-Awtorità tħallas lura (jekk hemm bżonn anke permezz ta' ċedola ta' depożitu) l-ammont indikat hawn fuq. (ii) Għażla 2  (1) Il-prezz għandu jitħallas kwantu għall-erbgħin fil-mija (40%) tal-prezz issussidjat fuq konvenju reġistrat li jsir b'att pubbliku u l-bilanċ jitħallas f'pagamenti rateali u mensili mingħajr imgħax fuq medda ta' mhux aktar minn ħmistaxil (15) sena. Il-ħlas irid isir permezz ta' irrevocable standing order mal-Bank f'kont indikat apposta mill-Awtorità. Ma jkunx hemm interessi fuq il-bilanċ.  (2) Jekk il-benefiċjarji jonqsu milli jħallsu puntwalment żewġ pagamenti jew l-ekwivalenti tagħhom allura l-Awtorità jkollha jedd ukoll li tirrexxindi l-konvenju reġistrat. F'dan ilkaż, id-depożitu u kull somma oħra imħallsa mill-benefiċjarji għandu jibqa' favur l-Awtorità bħala kumpens għallokkupazzjoni tagħhom tal-fond. L-Awtorità jkollha jedd titlob ukoll il-pagamenti li altrimenti kienu jsiru dovuti sa dik id-data li fiha l-konvenju jiġi rexxiss. Immedjatament ilbenefiċjarji jibdew jitqiesu bħala inkwilini tal-post u jerġgħu jibdew jintalbu jħallsu il-kera dovuta fuq il-post. Il-kera tiġi stabbilita mill-Awtorità tad-Djar u dan skont il-mezzi talbenefiċjarji. Jiġi rilevat li l-Awtorità tad-Djar ikollha jedd ukoll tistabbilixxi ż-żmien tal-kirja u l-kundizzjonijiet l-oħra tal-kera.  (3) Il-konvenju reġistrat jibqa' validu għal ħmistax-il (15) sena u l-benefiċjarji ma jistawx jagħmlu alterazzjonijiet strutturali jew estensjonijiet qabel ma jkunu ħallsu lillAwtorità l-prezz sħiħ jew qabel ma jkunu ottjenew l-permess bil-miktub tal-istess Awtorità.  (4) Il-konvenju mal-benefiċjarji, li f'kull każ ma jistax jkun ta' aktar minn ħmistax-il (15) sena irid jiġi rreġistrat u fuqu wkoll jitħallas il-boll ta' 1%.  9. Kundizzjonijiet tal-Bejgħ  Kull appartament mixtri taħt din l-Iskema m'għandux jiġi ttrasferit taħt xi titolu (ikun xi jkun) mill-benefiċjarju barra minn każ ta' trasmissjoni causa mortis, kemm-il darba ma jħarisx id-dispożizzjonijiet li ġejjin ta' din il-klawsola.  (i) L-appartament mixtri taħt din l-iskema għandu jintuża biss u għandu jiġi okkupat biss mix-xerrejja bħala residenza  Gazzetta tal-Gvern ta' Malta 19,029  ordinarja tagħhom għal perjodu ta' mhux anqas minn għaxar (10) snin mid-data tal-kuntratt finali.  (ii) L-appartament mixtri taħt din 1-iskema ma jistax jiġi ttrasferit bl-ebda titolu la reali u l-anqas personali Inter Vivos qabel 1-għeluq tal-għaxar (10) snin mid-data tal-kuntratt finali.  (a) qabel il-perjodu tal-għaxar snin mid-data tal-kuntratt finali l-benefiċjarji għandhom jirrifondu lill-Awtorità kull sussidju gawdut, jiġifieri s-somma ekwivalenti għaddifferenza bejn il-prezz kummerċjali u l-prezz issussidjat, kif ukoll kull sussidju ieħor jekk applikabbli.  (b) kemm wara u kemm qabel l-għeluq tal-għaxar (10) snin mid-data tal-kuntratt finali, il-benefiċjarji għandhom jinformaw lill-Awtorità b'dan mill-anqas xahrejn qabel iddata tal-att ta' trasferiment u għandhom jobbligaw ruħhom illi fl-att tat-trasferiment tal-fond lil terzi, huma jimponu l-istess obbligi ta' din l-iskema, fejn ikunu għadhom applikabbli, lix-xerrej u jobbligah ukoll li jorbot lix-xerrejja sussegwenti bl-istess obbligi. L-Awtorità żżomm id-dritt li timponi kundizzjonijiet oħra u dan fid-diskrezzjoni assoluta tagħha. Intant f' kull trasferiment għandu jigi indikat u rijaffermat l-obbligu li il-fond jiġi użat għal skopijiet ta' residenza ordinarja. Kull użu ieħor għandu ikun ipprojbit  (iv) Il-provvedimenti ta' sub-klawsoli (ii) u (iii) ta' dan l-artikolu għandhom japplikaw mutatis mutandis meta l-benefiċjarji ma jibqgħux jabitaw fl-appartament bħala residenza ordinarja tagħhom għal perjodu ta' għaxar (10) snin mid-data tal-kuntratt finali. F'dan il-każ il-benefiċjarji jkunu obbligati ukoll iħallsu imgħax ta' 8% fis-sena middata tal-kuntratt sal-ħlas effettiv fuq l-ammont dovut.  (v) L-Awtorità tad-Djar għandha d-dritt imma mhux lobbligu li tirreġistra favur tagħha Privileġġ Speċjali, Ipoteka Speċjali jew/u Ipoteka Ġenerali skont il-liġi, mingħajr preġudizzju għad-drittijiet l-oħra skont il-liġi u dana biex jikkawtela r-rimborż tas-sussidju kif ukoll it-tħaris talobbligi kollha tal-benefiċjarji.  (vi) L-ebda parti mill-proprjetà mixtrija ma tista', mingħajr il-kunsens tal-Awtorità tad-Djar, tintuża għall-użu kummerċjali qabel l-għeluq tal-għaxar snin mill-kuntratt finali. Wara dan il-perijodu, dan il-permess ikun jista' jingħata kontra ħlas sa massimu ta' 25% tas-sussidju gawdut taħt din l-iskema.  Il-11 ta' Frar, 2013  (viii) Il-benefiċjarji jkollhom l-obbligu li jsiru membru jew li jifformaw, f'każ li m'hemmx, flimkien ma' akkwirenti oħra fl-istess blokk ta' appartamenti, Assoċjazzjoni talKondominju u dan skont Att Nru. XXIX tas-sena 1997.  Din l-Assoċjazzjoni trid tiġi reġistrata fi żmien xahar minn meta tinħatar mar-Reġistratur tal-Artijiet ai termini talKap. 398 tal-Liġijiet ta' Malta; l-Awtorità tad-Djar bl-ebda mod ma għandha tiġi mistennija li twettaq obbligi li soltu skont il-liġi għandhom jaqgħu fuq l-Assoċjazzjoni.  (ix) Il-benefiċjarji jobbligaw ruħhom wkoll illi ma jżommu l-ebda annimal/i ta' kwalunkwe ġeneru fl-ebda parti tal-binja, inkluż il-bejt, partijiet komuni tal-binja, u saħansitra l-istess fond li qiegħed jiġi mibjugħ lilu mill-Awtorità taħt din lIskema; f' każ li dan l-obbligu jkun miksur ikun jispetta lillAssoċjazzjoni li taġixxi fil-konfront tal-persuna li tkun qed tonqos. L-Awtorità ma għandiex tkun mistennija li taġixxi hi f' dawn il-każijiet. Kull okkupant tal-binja jkollu dritt li jaġixxi kontra okkupanti oħra li jiksru din il-klawsola.  (x) F'każ tal-bjut komuni, dawn jistgħu jintużaw biss għallinxir tal-ħwejjeġ, u mhux permess isiru parties jew barbecues. F'każ li hemm penthouses, aċċess għal bejt ta' fuqhom huwa limitat biss għall-installazzjoni u manutenzjoni ta' tankijiet ta' ilma, aerials tat-televiżjoni u solar water heaters;  (xi) Il-bejt u l-partijiet komuni jibqgħu l-proprjetà assoluta tal-Awtorità li tirriserva d-dritt li tibni sulari oħra u li tagħti dritt ta' użu lil terzi persuni tal-bejt u tal-partijiet komuni. F'dan il-każ l-Awtorità tipprovdi aċċess għall-installazzjoni ta' tank tal-ilma, aerial tat-televizjoni u solar water heater fuq l-iżvilupp il-ġdid. Il-benefiċjarji ma jistgħux bl-ebda mod joġġezzjonaw għal dan l-iżvilupp;  (xii) Il-partijiet komuni fil-każ ta' blokki ta' appartamenti li jinkludu l-bieb prinċipali, l-entratura, il-kurituri li jwasslu għal ġol-appartamenti, it-taraġ kollu sa fuq il-bejt, it-tromba tal-bejt, il-bjut komuni kollha (dawn jista' jinkludu bjut fuq penthouses, ix-xafts u l-bibien tax-xafts, il-partijiet komuni kollha ta' madwar il-Binja, jekk applikabbli, il-bokka tallift u l-lift innifsu) ma jkunux inklużi fil-bejgħ. B'dan illi l-benefiċjarji huma obbligati joħorġu s-sehem tagħhom għaż-żamma tal-partijiet komuni skont il-liġi. Inklużi wkoll bħala partijiet komuni huma partijiet oħrajn li mhumiex imsemmija f'dan il-paragrafu imma li, skont il-liġi, huma meqjusa bħala partijiet komuni.  10. Piena għal Dikjarazzjonijiet Foloz (i) Jekk f'xi żmien jirriżulta li l-applikanti jkunu għamlu dikjarazzjoni falza jew taw informazzjoni jew dokumenti mhux korretti għall-finijiet ta' xi applikazzjoni magħmula minnhom taħt id-dispozizzjonijiet ta' din l-Iskema, mingħajr preġudizzju għal xi piena li huma jkunu setgħu saru suġġett  Gazzetta tal-Gvern ta' Malta 19,029  għaliha taħt xi liġi oħra, l-applikanti jkunu obbligati li jħallsu lill-Awtorità piena ekwivalenti għas-somma totali tas-sussidju mogħti taħt din l-Iskema flimkien mas-somma addizzjonali ta' 25% tal-istess sussidju.  (ii) Kull persuna li tagħmel dikjarazzjoni falza jew tagħti informazzjoni jew dokumenti mhux korretti tiġi, flimkien ma' xi persuna li flimkien magħha saret l-applikazzjoni kif provdut fis-sub-klawsola (i) ta' din il-klawsola tiġi wkoll skwalifikata għall-perjodu ta' għaxar (10) snin milli tibbenefika minn xi skema magħmula bl-approvazzjoni tal-Ministru responsabbli għad-djar, u anke titlef id-dritt għas-sussidji taħt din 1-iskema. Jekk applikabbli jsir rapport ukoll lill-Pulizija.  12. Projbizzjoni tal-Bejgħ fl-Interess Pubbliku  L-Awtorità ma tapprovax il-bejgħ, taħt din 1-iskema, ta' djar/maisonettes ta' abitazzjoni li fl-opinjoni tagħha jew tad-Dipartiment tal-Proprjetà tal-Gvern, u entitajiet u/jew dipartimenti oħra, din il-proprjetà ma għandhiex tinbiegħ – bħal per eżempju proprjetà mibnija sa għoxrin (20) sena qabel il-pubblikazzjoni ta' din l-iskema. Din hi fiddiskrezzjoni assoluta tal-Awtorità tad-Djar.  L-Awtorità tirriserva d-dritt ukoll li tirrifjuta kull applikazzjoni għax-xiri fost oħrajn iżda mhux biss, proprjetà li jkollha valur storiku, rziezet, farmhouses, vilel u proprjetà oħra b'potenzjal ta' żvilupp, u dan fid-diskrezzjoni assoluta tagħha. Id-deċizjoni tal-Awtorità tad-Djar tkun finali.  Il-bejgħ tal-proprjetà teskludi l-bejgħ ta' washrooms, ġonna fuq wara u quddiem u alterazzjonijiet u strutturi illegali.  13. Validità tal-Iskema Din 1-Iskema tibqa' fis-seħħ għall-perijodu ta' tnax-il (12) xahar mid-data tal-pubblikazzjoni tagħha fil-Gazzetta tal-Gvern, ċioè l-11 ta Frar, 2013. 14. Interpretazzjoni F'każ ta' diverġenza bejn it-test Malti u dak Ingliż, it-test Malti għandu jipprevali. Il-11 ta' Frar, 2013  Il-11 ta' Frar, 2013  Permezz ta' Rikors Ġuramentat ippreżentat fil-Prim'Awla tal-Qorti Ċivili, fl-ismijiet Bank of Valletta p.l.c. (C 2833) vs Claudio Naili (ID 138740M) fit-12 ta' Ottubru 2012, is-soċjetà rikorrenti talbet il-konvenut jgħid għaliex m' għandhiex din il-Qorti:  1.Tiddikjara u tiddeċiedi illi seħħew waħda jew aktar mill-ġrajjiet imsemmija fil-kuntratt imsemmi (hawn muri Dok. A) partikolarment imma mhux esklussivament billi Claudio Naili, (a) naqas milli jħallas il-pagamenti dovuti ..omissis.. tikkundanna lil Claudio Naili jħallas lis-soċjetà attriċi s-somma ta' (€63,371.01) bilanċ għad-debitu fil'Loan Accounts' ta' Claudio Naili, mal-Bank of Valletta p.l.c. flimkien mal-imgħax ulterjuri mit-23 ta' Settembru 2012, sad-data tal-effettiv pagament.  Mingħajr preġudizzju għal somom oħra ta' flus dovuti mill-konvenut Claudio Naili, lis-soċjetà attriċi, li għalihom is-soċjetà attriċi tirriżerva li tipproċedi f' ġudizzju separat.  Bl-ispejjeż …omissis… kontra l-konvenut inġunt in subizzjoni.  Soċjetà attriċi:  Ir-Rikors Ġuramentat fl-ismijiet Bank of Valletta p.l.c. (C 2833) vs Naili Claudio, rikors numru 1024/12 JPG, jinsab differit għas-smigħ għat-18 ta' Marzu 2013, fid-9.20 a.m. Reġistru tal-Qrati Superjuri, illum 8 ta' Frar 2013. Avv. Frank Laferla, LL.D. Għar-Reġistratur, Qrati Ċivili u Tribunali  Gazzetta tal-Gvern ta' Malta 19,029  Kull min jidhirlu li għandu interess u jrid jopponi dik it-talba, b'dan l-avviż huwa msejjaħ sabiex ifisser il-fehma tiegħu, b'nota li għandha tiġi ppreżentata fir-Reġistru ta' dawn il-Qrati fi żmien ħmistax-il ġurnata mill-ħruġ ta' dan l-avviż fil-Gazzetta tal-Gvern.  Dawk illi, fiż-żmien fuq imsemmi, ikunu ppreżentaw dik in-nota, għandhom jiġu notifikati b'kopja tar-rikors ġuramentat hawn fuq imsemmi bil-ġurnata li tingħata għassmigħ tal-kawża.  Reġistru tal-Qorti Superjuri, illum 8 ta' Frar, 2013  B'dan l-Avviż ikun magħruf illi b'rikors ippreżentat fil-Qorti Ċivili Sezzjoni ta' Ġurisdizzjoni Volontarja tal-24 ta' Jannar 2013, Rikors numru 56/2013, minn Sandra sive Alexandra Frendo Cumbo Delmar, Simon Frendo Cumbo Delmar, Sarah-Jo Frendo Cumbo Delmar u Stephanie Frendo Cumbo Delmar, fejn talbu li tiġi ddikjarata miftuħa favur tagħhom is-SUĊĊESSJONI ta' Francis Xavier Frendo Cumbo Delmar, żewġ l-istess Sandra sive Alexandra Frendo Cumbo Delmar, iben il-mejtin Anthony Frendo Cumbo Delmar u Salvina xebba Cassar Trigona, imwieled L-Imtarfa kien joqgħod il-Kappara, Tal-Pieta' u miet Tal-Qroqq, limiti tal-Imsida, fis-17 ta' Novembru 2012 ta' 64 sena u li kellu karta talidentità bin-numru 4332162(M) u li miet bla testment.  Kull min jidhirlu li għandu interess huwa msejjaħ biex b'nota jagħmel l-oppożizzjoni tiegħu a tenur tal-Artikolu 537 (1) et seq tal-Kodiċi ta' Organizzazzjoni u Proċedura Ċivili (Kap. 12).  Reġistru tal-Qorti Ċivili Sezzjoni ta' Ġurisdizzjoni Volontarja.  Illum 8 ta' Frar 2013 